KORSIES OP DIE RUGBYVELD (54)
Gerald Bosch sal altyd bekend bly as een van die grootste skepskoppers wat die spel nog gesien het. Een Saterdag speel Transvaal op Nuweland teen die WP, waar die vrees vir die man se skepskoppe hoog geloop het. Die Rooibontes kry egter slae, en boonop misluk Bosch met verskeie skepskoppe.
Toe die Transvalers ná die wedstryd in die spanbus klim, staan daar 'n Maleier op 'n gerieflike afstand en laat hoor: "Dja, Bosch het gedrop né... hy't gedrop. Hy't julle in die &*& gedrop!"